- Hindi News
- National
- नहरों में छोड़ा पानी सिर्फ 7 दिन चलेगा 9 को फिर बंद होंगी 27 डिस्ट्रीब्यूटरी
नहरों में छोड़ा पानी सिर्फ 7 दिन चलेगा 9 को फिर बंद होंगी 27 डिस्ट्रीब्यूटरी
हमारा पानी, हमको ही देने में राजस्थान की मनमानी
इंटर स्टेट टेक्निकल कमेटी की बैठक में चंबल नदी के बांधों में उपलब्ध पानी का दोनों राज्यों के बीच बराबर बंटवारा किया गया है। मध्यप्रदेश की सीमा में बने गांधीसागर एवं राणाप्रताप सागर बांध से राजस्थान को बायीं मुख्य नहर तथा मध्यप्रदेश को दाहिनी मुख्य नहर से पानी मिलता है, लेकिन हेड पोर्शन पर स्थित होने का फायदा उठाते हुए राजस्थान हमारा पानी हमको ही देने में मनमानी करता है। इस बार अच्छी बारिश के चलते चंबल के प्रमुख बांधों में कुल 6.36 एमएफ यानी मिलियन एकड़ फीट पानी का भराव हुआ था। इसमें पेयजल उद्योगों में काम आने वाले पानी का बंटवारा करते हुए दोनों स्टेट को सिंचाई के लिए 1.47- 1.47 एमएफ पानी देने का करार हुआ है, लेकिन राजस्थान का सिंचाई महकमा करार का पालन नहीं कर रहा है। मध्यप्रदेश शासन स्तर पर हुए प्रयास के सार्थक नतीजे सामने नहीं आ सके हैं।
15 दिन क्लोजर के बाद गुरुवार को एक साथ सभी डिस्ट्रीब्यूटरी में छोड़ा पानी
ईई बोले - 9 मार्च को बंद करेंगे नहरों का पानी
भास्कर संवाददाता | श्योपुर
श्योपुर डिवीजन में क्लोजर के विरोध में किसानों में आक्रोश बढऩे पर आखिरकार जल संसाधन विभाग ने गुरुवार को सभी 27 डिस्ट्रीब्यूटरी में एक साथ पानी छोड़ दिया है। 15 दिन से जारी क्लोजर के कारण खेतों में सूखती गेहूं, धनिया व मैथी फसल को लेकर किसानों में बढ़ते आक्रोश को देखते हुए विभाग ने पानी तो छोड़ दिया है, लेकिन इसमें सभी किसानों को पानी मिलने के आसार नहीं है। क्योंकि विभाग ने श्योपुर क्षेत्र को सिर्फ सात दिन पानी देने का निर्णय लिया है। विभागीय अधिकारियों के मुताबिक 9 मार्च को फिर से जिले की सभी 27 डिस्ट्रीब्यूटरी बंद कर दी जाएंगी।
राजस्थान से करार से 1100 क्यूसेक पानी कम मिलने और मुरैना-भिंड में अंतिम छोर तक पानी पहुंचाने के लिए जल संसाधन विभाग द्वारा जिले में तीसरी बार क्लोजर लगाने की तारीख तय कर दी गई है। जल संसाधन विभाग ने रबी सीजन में श्योपुर, मुरैना एवं भिंड जिले मेंं कुल 4 लाख 85 हजार हेक्टेयर में सिंचाई का लक्ष्य रखा गया है। इसमें श्योपुर जिले का 68 हजार 748 हेक्टेयर रकबा शामिल है। इस समय करीब 50 हजार हेक्टेयर में गेहूं की फसल खड़ी है और अच्छे पकाव के लिए किसानों को पानी की सख्त दरकार है।
राजस्थान मेंं मांग बढ़ते ही मध्यप्रदेश का पानी और घटाया
रबी फसल की अंतिम सिंचाई के लिए राजस्थान में किसानों की मांग बढ़ते ही सीएडी प्रशासन ने मध्यप्रदेश के हिस्से में पानी घटा दिया है। पार्वती एक्वाडक्ट पर गुरुवार को पानी की मात्रा 2900 क्यूसेक मापी गई। जबकि करार के मुताबिक मध्यप्रदेश को 3900 क्यूसेक पानी 6 अक्टूबर को जलप्रदाय शुरू होने से लेकर अभी तक एक दिन भी नहीं मिला है।
किसानों ने खुद ही नहरें खोलने का प्रयास किया
खेतों में सूखती फसल देख किसानों ने बुधवार को ढोढर मेंं धरना दिया। कई जगह किसानों ने खुद ही नहरें खोलने का भी प्रयास किया। इस स्थिति से वरिष्ठ अफसरों को अवगत कराते हुए जिले की सभी नहरों में पानी छोड़ा गया है। 9 मार्च को फिर से सभी 27 डिस्ट्रीब्यूटरी में जल प्रदाय बंद हो जाएगा। एससी गुप्ता, ईई, जल संसाधन विभाग श्योपुर
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva